cyanic-selkie/wikianc huggingface dataset:
Antoinette-Thèrèse Deshoulières
Ho var dotter av Antoinette Des Houlières, som også var forfattar. Deshoulières gav ut verka til mor si i lag med sine eigne i to band. Ho skreiv også La mort de Cochon, ein tragi-komedie i Corneille sin stil. Heltane i verket er Cochon, hunden til hertugen av Vivonne, og Grisette, katten til Antoinette des Houlières. Dette verket viser tilknytinga mora og dottera hadde til det franske hoffet. Ho lærte litteratur av mor si, Corneille sjølv og av diktaren Benserade, som kalte henne «Fille d'une merveille et merveille elle-même» ('Dotter av eit under og eit under sjølv'). Ho var medlem av Accademia Galileiana/Académie des Ricovrati, som mor si. Også lik mor si døydde ho av brystkreft. Ho er gravlagd ved Saint-Roch kyrkje i Paris.
Cape Bayle
Cape Bayle er eit nes på Île Anvers i Antarktiske Arkipel. Det vart kartlagd av Den franske antarktisekspedisjonen, 1903–05, under Charcot og kalla opp etter viseadmiral Charles-Jesse Bayle (1842–1918) i Den franske marinen.
Slepkolibriar
Slepkolibriar er ei biologisk slekt Lesbia av kolibriar med to medlemmer som har eit leveområde frå Colombia til Bolivia. Slekta er ein del av stammen Lesbiini, «koketter», innanfor underfamilien Lesbiinae.
Skildring
Slepkolibriar er små kolibriar der hannfuglar har ekstremt lang og kløfta hale. Den største arten er svartslepkolibri, med hale på opptil 18 cm og kan få ei total kroppslengd på 24-26 cm. Hoa av same art har òg lang hale med total kroppslengd på opptil 14,5 cm. Grønslepkolibri har kortare lengd, høvesvis 16,5 og 11 cm. Nebba er relativt korte. Dei har dels overlappande utbreiing og lever i habitat av krattskog i austre og sentrale Andesfjella, 2000-3800 moh., svartslepkolibri høgast og inn i páramo til 4000 m i Colombia og Ecuador.
Artslista
Slepkolibriar i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. IUCN kategori er etter HBW and BirdLife Taxonomic Checklist.
Mount Regulator
Mount Regulator er eit fjell, 655 moh, som ligg 1 nautisk mil (1,9 km) vest for Right Whale Bay på nordsida av Sør-Georgia. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter «Regulator». «Regulator» var ei amerikanske selskute som forliste sesongen 1799-1800. Mannskapet vart berga av ei ukjend britisk selskute. Kaptein Edmund Fanning frå New York kom attende året etter og fann fire hytter ved Right Whale Bay, bygd av mannskapet på «Regulator» før dei vart berga.
Klumpandemat
Klumpandemat (Lemna gibba) er ei plante i andematslekta i myrkonglefamilien. Arten har ei kosmopolitisk utbreiing.
I Noreg er arten truleg heimleg og veks i dammar og små innsjøar, men kjem òg stundom inn med fuglar. Arten har hatt fleire førekomstar i Oslo og har vore stabil i mange år i ein dam i Ringsaker. I Raudlista 2021 er arten rekna som sårbar (VU).
Zurbahan
Zurbahan er eit fjell i Hekimhan i provinsen Malatya aust i Tyrkia. Det ligg ved øvre Eufrat i Aust-Anatolia. Det har ei høgd på 2091 meter over havet og er synleg frå ein avstand på 100 km i klår luft. Fjellet har mineralressursar og det vert dyrka aprikos ved foten av fjellet.
Koji Noguchi
Koji Noguchi er ein tidlegare japansk fotballspelar.
Benyellary
Benyellary (Skotsk-gælisk Beinn Iolaire) er ein av Galloway Hills, i Range of the Awful Hand. Fjellet har ei høgd på 719 meter over havet.
Canciones de Mi Padre
Canciones De Mi Padre (spansk for «Far min sine songar») er femtande studioalbumet til den amerikanske songaren Linda Ronstadt og det første albumet hennar med meksikansk, tradisjonell mariachi-musikk.
Historie
Albumet vart raskt ein stor hit. Det selde 2,5 millionar eksemplar i USA og er det bestseljande ikkje-engelskspråklege albumet i amerikansk platehistorie. Albumet selde til dobbel platinaplate (for over 2 millionar selde eksemplar) i USA og Ronstadt vann Grammyprisen for beste meksikansk/meksikansk-amerikanske album.
Tre songar var ein stor del av familietradisjonane og dei musikalske røtene til familien til Ronstadt. Tittelen Canciones de Mi Padre syner til eit hefte som University of Arizona publiserte i 1946 for den avdøde tanta til Ronstadt, Luisa Espinel, som hadde vore ein internasjonal songar i 1920-åra. Songane kom frå Sonora og Ronstadt tok med favorittane sine på albumet. Ronstart var inspirert av syngestilen til den meksikanske songaren Lola Beltrán, og fortalte at ho ofte var heime hos familien hennar. Eduardo «Lalo» Guerrero, opphavet til chicano-musikk, son ofte til Ronstadt som barn med desse songane.
I heftet som følgde plata var den spanske teksten trykt ved sidan av den engelske omsetjinga, og ein diskusjon om bakgrunnen til songane og kvifor han var viktig for Rosntadt. Dette var ikkje med på CD-utgåva. Rubén Fuentes var musikalsk leiar. Oppfølgjarane til dette albumet var Mas Canciones, Frenesí og Rhino Records-samlinga Mi Jardin Azul: Las Canciones Favoritas, som samla alle dei tre spanskspråklege albuma hennar. Canciones de mi Padre er òg det einaste albumet med det som skal vere dei tre beste mariachi-banda i verda samstundes: Mariachi Vargas, Mariachi Los Camperos og Mariachi Los Galleros de Pedro Rey. Fram til 2012 har Canciones de Mi Padre selt nesten 10 millionar eksemplar verda over.
Sjølv om albumet ofte vert omtalt som den første spanskspråklege innspelinga til Ronstadt, hadde ho sunge på spansk mange gonger før, som «Lo Siento mi Vida» i 1976 på albumet hennar Hasten Down the Wind, og «Lago Azul», ein spansk versjon av «Blue Bayou» i 1977.
Medverkande
Pedro Flores-Vihuela
Victor «el Pato» Cardenas-Vihuela Heriberto Molina - vokal Ricardo Cisneros - vokal
Mount Mangin i Antarktis
Mount Mangin er eit fjell, 2040 moh, som ligg 5 nautiske mil (9 km) nordaust for Mount Barre på Adelaide Island. Det vart oppdaga av Den franske antarktisekspedisjonen, 1908–10, og vart namngjeven av Charcot etter Louer e Mangin, ein kjend fransk botanikar.
Mezdra
Mezdra (bulgarsk Мездра) er ein by og ein kommune i provinsen Vratsa i Bulgaria. Kommunen omfattar byen Mezdra og 27 andre busetnader.
Rob Hegel
Rob Hegel er ein USA-amerikansk songar-låtskrivar som er mest kjend for å ha skrive Air Supply-hitten «Just as I Am» (med gitaristen Dick Wagner) og discohitten «Sinner Man» for Sarah Dash (frå Labelle).
Mezdra
Kommunen har eit areal på 519 km2. Ved folketeljinga i 2011 hadde kommunen 21 748 innbyggjarar, medan sjølve byen hadde 10 918 innbyggjarar.
Dei største busetnadene i kommunen er:
Rob Hegel
Han er òg forfattar og den første romanen hans, Tuxedo Bob, vart skriven i lag med kona Susan.
Preciositet
Preciositet (fransk préciosité, 'utsøkt, verdifullt') var ein litterær stil og idérørsle på 1600-talet som oppstod i Catherine de Vivonne, markise de Rambouillet sine litterære salongar i Paris. Medlemmar av salongen blei kalla preciositeten, les précieuses. Dei var framfor alt kjende for hyrderomanene sine, ein føregangar for den moderne kjærleiksromanen, og dei lange forteljingane sine. Salongen blei halden mellom 1607 og 1665.
Taqah
Taqah (arabisk طاقة) er ein kystby i Dhofar guvernement, sørvest i Oman.
Yamanlar
Yamanlar (tyrkisk Yamanlar Dağı) er eit fjell i İzmir i Tyrkia, innanfor grensene til storbyområdet til byen. Fjellet er ein utdøydd vulkan.
Taqah
Vest i byen ligg moskeen Shaikh Al-Afeef (arabisk الشيخ العفيف). Her ligg Mazoon al-Mashani, mor til sultan Qaboos, gravlagd. Under identiske marmorgravstøtter ligg ein onkel og ein bestefar av sultanen òg gravlagd.
Yamanlar
Fjellet er ein populær stad for utflukter for innbyggjarane i Izmir. Det går ein bratt veg opp til toppen. Det ligg ein landsby med same namn i fjellet på veg til toppen. Landsbyen høyrer til bydelen Karşıyaka og ligg kring 20 km frå sentrum av Karşıyaka.
Preciositet
Preciositeten samla seg i markisa sitt Chambre bleue for å fordriva tida og som flukt frå røyndomen av politiske intrigar og ustabilitet under Ludvig XIII av Frankrike. Bustaden til markisa der salongen blei halden er kjend som Hôtel de Rambouillet.
Ureasyklus
Ureasyklusen er ein biokjemisk reaksjonssyklys som gjer om ammoniakk, eit giftig stoff, til urea hjå ureoteliske dyr. Reaksjonane går føre seg i levra, og er delt mellom cytosol og mitokondria. Hjå menneske er ureasyklusen den einaste måten ammoniakk kan fjernast frå kroppen på.
Preciositet
Ein av dei leiande personane i rørsla, Madeleine de Scudéry, skreiv lange kjærleiksromanar som fekk fleire kvinnelege beundrarar, men møtte motstand hjå menn. Romanane hennar var uttrykk for diskusjonar om naturen til kjærleik som blei førte i Chambre bleue; medlemmane var sterkt påverka av korleis kjærleiken blei framstilt i mellomalderske riddarromaner og av nyplatonismen. Honoré d'Urfé sin hyrderoman L'Astrée (1624) var ei anna sentral kjelde til idear. Madame d'Aulnoy sine kunsteventyr var også ein del av rørsla. Eventyra hadde som kjærleiksforteljingane som føremål å utforska og spreia ideane til rørsla om kvinner si rolle i samfunnet. Preciositeten er ei av de eldste feministiske rørslene, og på grunn av dei blå strømpene som var på moten i salongen kom dei til å bli kalla blåstrømpene, base-bleus, ein metonymi som kom til å brukast om feministar på engelsk og fransk i fleste hundre år deretter. Blant dei mest radikale tankane som blei lagt fram i salongane var at ekteskapet skulle tidsavgrensast og at mennene skulle passa borna frå eittårsalderen. Kjærleiksromanane deira var ikkje meint som underhaldning, men for å visa at kvinner, for å kunna vera frie, måtte avstå frå å følgja dei seksuelle lidenskapane sine. Preciositeten si tyding for historia til feminismen er sjeldan omtalt. I staden har rørsla oftare blitt assosiert med skapinga av den borgarlege identiteten i Europa. Interessesfæren deira inkluderte språknormer og oppsedingsmetodar. Gjennom den enorme populariteten til verka deira blei slike idear spreidd til borgarskapet som etterlikna desse aristokratiske celebritetane. Døme på dette er bruk av eufemismar for ord og fenomen dei rekna som låge og unemnelege, forfatting av høvesdikt til fødselsdagar, dødsfall og merkedagar, skikk og bruk for korleis menn og kvinner skulle omgå kvarande, neologisma r og så vidare. Preciositeten var uttalt elitistisk, og tok bestemt avstand frå alt som var lågt og udanna. Han brukte raffinerte uttrykk til å skapa uoverkomelege hinder mellom seg og plebeiarane. I og med at verka deira blei omsette til andre språk, blei den borgarlege kulturen rundt om i Europa danna på preciositeten sin grunn. Som litterær stil blei preciøs dermed eit internasjonalt omgrep. Etterkvart som samtidsssmaken endra seg kom dette ordet til å stå for det overdrive graciøse, svulstige, tilgjorte, løgnaktige, koketterande og unaturlege. Verka deira blir no sjeldan lese, bortsett frå av litteraturhistorikarar, ettersom dei er sværr lange. De Scudéry skreiv ein av dei lengste romanane i historia (10 band), og skreiv i tillegg fleire andre romanar som var nesten like lange.
Ureasyklus
Ureasyklusen har fem steg og involverer dei fem enzyma karbamoylfosfat-syntetase, ornitin-transkarbamoylase, argininravsyre-syntetase, argininravsyre-lyase og arginase.
Solomon Okoronkwo
Solomon Okoronkwo er ein nigeriansk fotballspelar.
Ureasyklus
Ei viktig rolle til ureasyklusen er å fjerna ammoniakk frå katabolisme av aminosyrer og protein. Fleire genetiske sjukdomar skriv seg frå lyte i enzyma i ureasyklusen.
Yamanlar
Frå toppen har ein vidt utsyn over İzmirbukta. Ein kratersjø kalla Karagöl (tyder Svartsjø på tyrkisk) ligg nær toppen.
Holmes Ridge
Holmes Ridge er ein fjellrygg, 2 nautiske mil lang, og den største ryggen vest i Finger Ridges i Cook Mountains i Antarktis. Han vart kalla opp etter Robert E. Holmes frå Space Science and Engineering Center ved University of Wisconsin–Madison, som medverka til å setje ut og drive automatiske vêrstasjonar i Antarktis, 1991–97.
Yamanlar
I november 1995 vart fjellet råka av ein styrtflod som kravde minst 61 menneskeliv i eit slumliknande område i fjellsida. Fem personar miste livet hausten 2001 i ei liknande hending.
Solomon Okoronkwo
Okoronkwo vart oppdaga i 2004-av FIFA-agenten Marcelo Houseman, som tok han med til Hertha Berlin i Tyskland. Han vart verande i Berlin frå 2005 til 2008. Hausten 2006 fekk han lite speletid hjå Hertha, og vart difor lånt ut til nedrykningstruga Rot-Weiss Essen i 2. Bundesliga for å få kamptrening. I august 2008 selde Hertha han for om lag 1,4 millionar euro til Saturn i den russiske eliteserien, der han skreiv under ein kontrakt for to og eit halvt år. Saturn gjekk konkurs i januar 2011. Okoronkwo hamna då i Ålesund. I 2011-sesongen spelte han i angrep for Aalesund i den norske Eliteserien. Han debuterte i Tippeligaen i andre serierunde i 2011, borte mot Vålerenga
Ishockey-VM 1974
Verdsmeisterskapen i ishockey 1974 vart arrangert i Helsinki i Finland i tida frå 5. til 20. april 1974. Meisterskapen vart avvikla som ein seriemeisterskap der dei seks deltakarlanda møttest i doble innbyrdes oppgjer. Arrangørlandet Sovjetunionen vart verdsmeister etter å ha vunne ni av dei ti kampane. Sverige tok andreplassen og Tsjekkoslovakia kom på tredjeplass.
Sovjetunionens meisterlag
Målvakter: Vladislav Tretjak, Aleksandr Sidelnikov Forsvarar: Valerij Vasiljev, Aleksandr Gusev, Vladimir Lutsjenko, Jurij Ljapkin, Gennadij Tsygankov]9, Jurij Sjajtalov, Viktor Kuznetsov Løparar: [[Boris Mikhajlov, Valerij Kharlamov, Aleksandr Maltsev, Vladimir Petrov, Aleksandr Jakusjev, Vladimir Sjadrin, Vjatsjeslav Anisin, Jurij Lebedev, Aleksandr Bodunov, Sergej Kapustin, Vladimir Repnev.
Solomon Okoronkwo
I oktober 2004 anbefalte agenten han til Nigeria sin U20-landslagstrenar, og Okoronkwo vart ein viktig spelar for Nigeria under kvalifiseringa til Den afrikanske ungdomsmeisterskapen i Benin i 2005. Han var òg med på U23-landslaget som tok sølv i OL i Beijing i 2008. Han vart teken ut til A-landslagstroppen første gong i oktober 2008.
Preciositet
Sjølv om preciositeten har blitt assosiert med det ekte franske, hadde han det nasjonale opphavet sitt i framfor alt Italia som Catherine de Vivonne var frå. Fleire diktarar som blei etterlikna av preciositeten, som Giambattista Marini, var også herfrå. I tillegg må den spanske Luís de Góngora y Argote nemnast som eit førebilete.
Nemninga «preciositet» blei aldri brukt av kvinnene sjølve som eigennemning, og omgrepet manglar ein fast definisjon. Kjenneteikna for forteljingane og dikta skrivne av kvinnene var at dei ofte fann stad i hyrdemiljø, såkalla pastoraler eller bukolar, og hovudpersonane er derfor ofte hyrdingar eller hyrdinner, men karakterane blei tillagde noble og høge eigenskapar. Dette var eit klassisistisk tema ettersom det var knytt til Arkadia og Bucolica av Vergil. Allegorien var framleis utbreidd, og blei mellom anna brukt for å symbolsk skildra kjærleiken, som i Clélie (1654) av de Scudéry. Den realistiske romanen var framleis ikkje blitt skapt, og for samtidige skildringar nytta ein klassiske motiv som nøkkelromanar.
Molière sin satire  (1659) sementerte ei nedsetjande tyding av preciocitet, i tydinga unaturleg og overdrive kjenslevar. Han gjorde òg narr av kvinner som kom til Paris frå landet, og trudde at dei høyrde til i dei litterære salongane fordi dei hadde lese romanane til Madeleine de Scudéry. Sidan fekk grupp les précieuses eit betre rykjte gjennom at Louis Roederer i Mémoires pour servir à l'histoire de la société polie en France (1838) anerkjende at salongen hadde tyding for framvoksteren av den franske klassisismen innan skjønnlitteraturen. Preciositeten sjølve kom derimot til å døy ut, mellom anna etter kritikken til Boileau. Tendensen deira til verbale utsvevingar og strukturell kompleksitet blei umoderne og måtte gje rom for søking etter eining, enkelheit og det mindre formatet i den franskklassisistiske stilen.
Roché Peak
Roché Peak er eit kjenneleg fjell i Sør-Georgia. Med ei høgd opp mot 365 moh. er det det høgaste fjellet på Birdøya. Det ligg 1,6 km vest for austenden av øya. Namnet La Roche Strait, om det nærliggande sundet mellom Birdøya og Sør-Georgia, vart nytta i mange år men er no erstatta av Bird Sound. Namnet Roche Peak, gjeve av UK Antarctic Place-names Committee i 1960, bevarte det originale namnet i området. Den engelske kjøpmannen Anthony de la Roché oppdaga Sør-Georgia i 1675.
Skiffle
Skiffle er ein musikkstil som utvikla seg i USA på 1930-talet med påverknad frå jazz, blues og amerikansk folkemusikk. Skiffle blir vanlegvis utført med heimelagde eller improviserte instrument som vaskebrett, vaskebaljebass, kazoo, sigarboks-fele, musikalsk sag, kam og papir med meir, i tillegg til meir vanlege instrument som gitar og banjo.
Skiffle- og jugband-musikk er nært knytt til kvarandre. Skiffle var særleg populær i Storbritannia på 1950- og 1960-åra. Skiffle var påverka av country, folk og blues og med eit raskare tempo, elektriske instrument og energiske framføringar har stilen stundom vorte rekna som ei tidleg form for rock & roll, ganske lik rockabilly.
Skiffle vart først populær tidleg på 1900-talet i USA i New Orleans. Oxford English Dictionary skriv at skiffle var eit slanguttrykk for eit såkalla «rent-party», ein fest med levande musikk der ein sendte rundt ein hatt for å få inn pengar til å betale husleiga.
Opphavleg vart skiffle-grupper kalla spasm-band. På 1920- og 1930-åra vart ei form for skiffle spelt i Louisville og Memphis. Røtene til skiffle finn ein òg hos jazzband på 1940- og 1950-talet. Den uformelle, humoristiske stilen gjorde skiffle to gonger til ein forgjengar for rock and roll, først i USA i tidlege år, og seinare i Storbritannia.
Første gongen uttrykket skiffle vart nytta på ei plate var i 1925 av den elles ukjende Jimmy O'Bryant and his Chicago Skifflers. I 1948 kom Dan Burley & His Skiffle Boys saman i New Orleans.
Skiffle i Storbritannia
Skiffle dukka opp her og der i USA frå 1920-åra til slutten av 40-åra. Stilen var på veg ut då han seint i 1950-åra dukka opp som ei stor musikalsk rørsle i Storbritannia. Skiffle tilsvara i Storbritannia det rockabilly var i USA, ein ny form for musikk som var rask og høg, og begge hadde ein direkte kommunikasjon mellom bandet og publikum. Som rockabilly gav britisk skiffle nye mogelegheiter for profesjonelle musikarar som ønskte å ta steget vidare.
Lonnie Donegan, skaparen av britisk skiffle, vart profesjonell musikar i 1953 og vart med i tradjazz-bandet til Ken Colyer. Som pauseinnslag på konsertane deira underheldt Donegan publikum med folkemusikk og blues, med bass og vaskebrett som ein del av musikken. Colyer kalla det skiffle, og snart var det meir populært enn jazzen som resten av bandet spelte. Då trombonisten Chris Barber forlet bandet i 1954 for danne sitt eige band, tok han Donegan med seg og let han spele på albumet New Orleans Joys, som var spelt inn i 1954. På grunn av Donegan sine rustne utgåver av songane «Rock Island Line» og «John Henry», selde albumet 50 000 eksemplar, som vart rekna som særs mykje. Skiffle vart spelt på radio, og Decca gav ut «Rock Island Line» som singel i 1956. Singelen låg heile åtte månader på Topp 20 i Storbritannia, og nådde sjetteplass som høgaste plassering. I USA nådde han åttande plass og selde over ein million eksemplar over heile verda. Donegan spelte på The Perry Como Show i USA i lag med Ronald Reagan.
Donegan hadde berre fått betalt 50 pund for innspelinga av songen, så Donegan signerte ein plateavtale med det nye Pye-Nixa og gav raskt ut «Lost John», som nådde andreplass i juni 1956. Dette var starten på ei rekkje av heile 34 britiske hitsinglar. Den siste kom i 1962.
Skiffle vert ofte omtalt som ein rein forgjengar for britisk rock and roll, men mykje av den tidlege skiffle-musikken vart spelt av dyktige trad jazz-musikarar. Vipers Skiffle Group og Chas McDevitt & Nancy Whiskey var døme på dette. The Vipers vart kjend om lag samstundes med at Lonnie Donegan forlet Chris Barber Jazz Band for å starte for seg sjølv som skiffle-artist.
The Vipers heldt til ved The 2i's Coffee Bar i London, og i løpet av denne perioden var musikarar som Tommy Steele, Jet Harris, Bruce Welch og Hank Marvin innom bandet. Dei hadde derimot eit stort problem, og det var å halde songane sine borte frå Donegan. Etter at Donegan hadde oppnådd høgare plasseringa på listene med dei to første hitsinglane deira, var det dårleg forhold mellom dei.
The Vipers tok hemn ein gong Donegan spelte «Cumberland Gap» på fjernsyn før han hadde spelt inn songen sjølv. The Vipers gjekk straks til studio og spelte inn si utgåve av songen, før han, og selde 100 000 eksemplar før Donegan fekk ut si utgåve. Donegan si utgåve gjekk heilt til topps på salslista i Storbritannia og vart liggande der i fem veker i strekk. Mot slutten av 1957 var The Vipers på veg ned, og Donegan vart krona som «Kongen av Skiffle».
Chas McDevitt, med Nancy Whiskey på vokal, hadde ein verdsomspennande hit med «Freight Train». I juli 1957, sju år før The Beatles, var McDevitt på Ed Sullivan Show same dag som the Everly Brothers først spelte «Bye Bye Love». Showet vart sendt til om lag 45 millionar tilskodarar. Dette vart sin suksess og dei vart sendt på turne med artistar som Slim Whitman og Frankie Lymon & The Teenagers. Dei erstatta òg Jerry Lee Lewis på den mislukka britiske turneen hans i 1958.
Då britisk rock and roll var i ferd med å ta av, først med Tommy Steele så Marty Wilde og Cliff Richard and The Drifters (seinare kalla The Shadows), heldt Donegan framleis på med sitt og var ikkje merksam på at populariteten til skiffle var på veg ned. Tidleg i 1960-åra skildra Donegan dei første Beatles-platene som gammaldags rock and roll som hadde stoppa inntektene hans.
Bebresh Point
Neset er kalla opp etter busetnaden Bebresh nord i Bulgaria.
Duparc Rocks
Duparc Rocks er ei gruppe skjer mellom 2 og 3,5 km utanfor kysten, 5,5 km nordaust for Cape Roquemaurel på Trinityhalvøya. Dei vart kartlagte frå landmålingar av Falkland Islands Dependencies Survey (1960–61) og vart namngjevbe av UK Antarctic Place-Names Committee etter Louis Duparc, ein fransk marineoffiser på «Astrolabe» på reisa hennar til Antarktis (1837–1840).
Hajime Moriyasu
Hajime Moriyasu er ein tidlegare japansk fotballspelar.
Expletive Delighted!
Expletive Delighted! er eit album av folkrockbandet Fairport Convention. Det er det einaste albumet deira som berre består av instrumentalmusikk, trass i at det på omslaget står «teksthefte vedlagt».
Ric Sanders, som hadde spelt på somme spor på det førre albumet, Gladys' Leap, vart invitert med i Fairport som fulltidsmedlem, og det same vart Maartin Allcock. Resultatet vart i følgje Dave Pegg, «Rick og Maart skreiv begge ting, og komponerte desse flotte instrumentale stykka. Eg tenkte at me burde gjere noko med ein gong, fange augneblikket. Så vi gav ut eit heilt instrumentalt album, Expletive Delighted. Eg ønskte verkeleg å vise alle kva desse nye karane kunne gjere, kor flinke dei var til å spele ... besetninga tydde at me kunne turnere att, og det gjorde at me hadde nye songar for Cropredy, og det gjorde at det var eit Fairport igjen. Så frå 1986 og framover, var ikkje Cropredy berre ein gjenforeiningsfestival lenger. Vi hadde eit band.» }} Denne nye besetninga varte i elleve år, den mest stabile av alle samansetningane av Fairport fram til då.
Kritikaren i Allmusic skildra Expletive Delighted! som «stundom hyggeleg og stundom særs irriterande», og kritiserte at trommene til Dave Mattacks var altfor tydelege i miksen, medan «Portmeirion» og tittelsporet vart skildra som «like delikate og vakre som noko denne versjonen av bandet har gjort».
Teetaan
Teetaan er ein landsby i Dhofar guvernement, sørvest i Oman.
Suzy Creamcheese
Suzy Creamcheese var kallenamnet til Suzy Zeiger som i 1960-åra var medlem av Frank Zappa and the Mothers of Invention. Etter at den verkelege Suzy forlet gruppa, steppa andre kvinner inn på konsertane til the Mothers, med det same kallenamnet. Etter kvart vart det trudd at ho alltid hadde vore ein fiktiv karakter. På albumet Freak Out! (som inneheld eit «brev» får Suzy Creamcheese på baksida av plateomslaget), vart Suzy Creamcheese spelt av Jeannie Vassoir; på Absolutely Free og Mothermania var det Lisa Cohen; og på We're Only in It for the Money og Uncle Meat var det Pamela Zarubica.
Den verkelege Suzy fortsette å bruke kallenamnet Suzy Creamcheese. Ho flytta til London, der ho ei stund var kjæraste med John Hopkins, ein leiande person i den britiske hippie-kulturen.
Sporet «Requiem For Suzy Creamcheese» finst på LP-plata Psychedelia—A Musical Light Show av Mesmerizing Eye. Bandet Teddy & His Patches spelte inn ein song kalla «Suzy Creamcheese», som inneheld ei nyinnspeling av dialogen i starten på «The Return of the Son of Monster Magnet» frå Freak Out!.
Estay Rock
Estay Rock er ein holme som ligg 1,8 nautiske mil vest-sørvest for Toro Point på Trinityhalvøya i Antarktis. Han vart kalla opp etter ein chilensk minister, Fidel Estay Cortez og finst på eit chilensk kart frå 1948.
Kafr Qara
Kafr Qara er ein del av Triangelet. Han ligg i Wadi Ara-regionen, nordvest for den grøne linja. Dei fleste innbyggjarane er muslimar. Han vert styrt som ein lokal kommune.
Historie
I 1859 var folketalet 450 innbyggjarar.. I 1883 skildra Palestine Exploration Fund Kefr Kara i i Survey of Western Palestine som ein «stor steinlandsby i høgareliggande område, med ein brunn i aust og grotter».
I folketeljinga i 1922 utført av dei britiske mandatstyresmaktene hadde Kufr Qara 776 innbyggjarar, ni kristne og 767 muslimar. Dette hadde auka i 1931 til 1 109, fire kristne og 1 105 muslimar, i 198 hus.
I 1945 hadde Kafr Qari eit folketal på 1 510 arabarar, som eigde 14 543 mål land. Av dette var 227 mål for plantasjar og kunstig vatna land, 11 516 for korn, medan 25 mål var utbygde område.
Besnard Point
Besnard Point er eit nes som ligg på søraustsida av Port Lockroy på Wiencke Island og markerer austsida av innløpet til Alice Creek i Antarktiske Arkipel. Det vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeve av han etter A. Besnard, som var matros på ekspedisjonsskipet «Français».
Boris Mikhajlov
Boris Petrovitj Mikhajlov er ein russisk tidlegare ishockeyspelar frå Moskva. I tida 1969-79 vann han åtte VM-gull og to OL-gull med Sovjetunionen sitt landslag i ishockey.
Mikhajlov var høgevreveng i Sovjetunionen si berømte fyrsterekke saman med senterløpar Vladimir V. Petrov og Valerij Kharlamov på venstrevengen. Mikhajlov vart verdsmeister fyrste gongen i 1969 og siste gongen i 1979. I 1972 så vel som i 1976 vart han olympisk meister.
Icenhower Ridge
Icenhower Ridge er ein brei, hovudsakleg isdekt rygg med ei høgd på over 1600 moh mellom Yanceybreen og Sennetbreen i Britannia Range i Antarktis. Han vart namngjeven av Advisory Committee on Antarctic Names i samband med Byrdbreen og Sennetbreen, etter offiser Joseph B. Icenhower i U.S. Navy som var kaptein på USS Sennet (SS-408), ein ubåt under U.S. Navy Operasjon Highjump i 1946–47, leia av admiral Richard E. Byrd.
Ruby Peak på Sør-Georgia
Ruby Peak er eit fjell som ligg på austsida av Olsen Valley sørvest for Jason Peak på Sør-Georgia. Namnet vart først nedskrive på eit kart av Admiralitetet frå 1930.
Berwynfjella
Berwyn range (walisisk Y Berwyn eller Mynydd y Berwyn) er eit isolert og tynt folkesett lyngheilandskap nordaust i Wales, og grenser om lag til Llangollen i nordaust, Corwen i nordvest, Bala i sørvest og Oswestry i søraust.
Umm al-Fahm
Umm al-Fahm (arabisk ; hebraisk Um el-Faḥem) er ein by som ligg 20 km nordvest for Jenin i Haifa distrikt i Israel med eit folketal i 48 500, nesten alle arabarar. Byen ligg på ryggen Umm al-Fahm der det høgaste punktet er Iskander (522 moh), oppom Wadi Ara. Umm al-Fahm er det sosiale, kulturelle og økonomiske senteret for innbyggjarar i Wadi Ara og Triangelet.
Historie
Namnet tyder «Mor av trekol» på arabisk og landsbyen var omgjeve at naturleg skog som vart nytta til å produsere trekol. Fleire arkeologiske funn kring byen daterer busetnader til jernalderen, i tillegg til muslimsk, romersk og hellenistisk tid.
Mount Roots
Mount Roots er eit hovudsakleg snødekt fjell på Sør-Georgia, som ligg nær toppen av Nordenskjöldbreen, 6 km søraust for Mount Paget. Det vestlege fjellet har ei høgd på 2158 moh, og den austlege 2270 moh. Fjellet, som er det femte høgaste på øya, er eit markant landemerke og var truleg kjend for dei første sel- og kvalfangarane som kom til Sør-Georgia.
Umm al-Fahm
Historie
I 1265, etter Baybars erobra området frå krossfararane, vart inntektene frå Umm al-Fahm gjeven til Na'ib al-Saltana av Syria, Jamal al-Din al-Najibi. I 1517 vart landsbyen ein del av Det osmanske riket i lag med resten av Palestina, og i 1596 stod han oppført i skattelistene som ein del av Sara nahiya i Lajjun liwa. Han hadde då 24 hushaldningar, alle muslimar, som betalte skatt for kveite, bygg, sommaravlingar, oliventre, tilfeldig inntekter, geiter og/eller bikubar, og ei presse for olivenolje eller druesirup.
Berwynfjella
Berwyn range var med på å få kong Henrik II av England til å snu under invasjonen av Gwynedd i 1165.
Mount Roots
Det vart grovt kartlagd i perioden 1925-30 av mannskap på Discovery Investigations, og kartlagd på ny av South Georgia Survey (SGS), 1951-52. Det vart namngjeve av UK-APC etter James W. Roots frå SGS, 1951-52.
Umm al-Fahm
Historie
I 1838 skreiv Edward Robinson om Umm al-Fahm på reisene sine, medan den franske reisande Victor Guérin i 1870 skreiv at han hadde 1800 innbyggjarar og var omgjeve av vakre hagar.
Berwynfjella
Dei største toppane er Cadair Berwyn på 830 meter over havet og Cadair Bronwen på 784 meter over havet.
Umm al-Fahm
Historie
I 1883 skildra Palestine Exploration Fund i Survey of Western Palestine Umm al-Fahm som ein by med kring 500 innbyggjarar, av desse 80 kristne. Staden var velbygd i stein, og landsbybuarane vart skidlra som eit folk med mykje kyr, geiter og hestar. Han var den viktigaste staden i området, etter Jenin. Landsbyen var delt i fire bydelar, el Jebarin, el Mahamin, el Mejahineh og el Akbariyeh, kvar med sin eigen sjeik. Ein muqam for ein sjeik Iskander vart notert på ein ås oppom byen.
Mount Roots
Britane Will Manners og Stuart MacDonald vart dei første som nådde toppen av fjellet, i januar 2001.
Umm al-Fahm
Historie
I folketeljinga i 1922, utført av dei britiske mandatstyresmaktene, hadde Umm al-Fahm eit folketal på 2 191; 2 183 muslimar og 8 kristne, og dette auka i 1931 til 2443, med 2427 muslimar og 16 kristne, i 488 busette hus.
I 1948 var det 4 500 innbyggjarar, hovudsakleg bønder, i Umm al-Fahm-området. Etter den arabisk-israelske krigen 1948, gav Lausanne-konferansen i 1949 heile Det vesle Triangelet til Israel, som ønskte området av tryggleiksårsaker. Den 20. mai 1949 signerte leiarane i byen ein truskapseid til Staten Israel. Etter byen vart ein del av Israel, voks folketalet raskt. I 1960 fekk Umm al-Fahm lokal kommunestatus av den israelske regjeringa. I 1965-1985 vart han styrt av eit valt kommunestyre. I 1985 fekk Umm al-Fahm offisiell bystatus.
I oktober 2010 støytte ei gruppe på 30 høgreaktivistar leia av Kach-rørsla saman med demonstrantar i Umm al-Fahm. Mange politifolk og demonstrantar vart skadde i samanstøyten.
Økonomi
Sidan opprettinga av Israel, har Umm al-Fahm gått frå å vere ein landsby til eit urbant senter for dei kringliggande landsbyane. Mange arbeider i anleggsverksemda.
Idrett
Byen har fleire fotballklubbar. Maccabi Umm al-Fahm spelar på det andre nivået i Israel, Hapoel Umm al-Fahm på det tredje eller fjerde nivået og Bnei Umm al-Fahm spelar på det femte nivået.
Fivemile Rock
Fivemile Rock er ein lita nunatak, 375 moh, som ligg like nordvest for Mineral Hill på Tabarin Peninsula i Antarktis. Han vart kartlagt i 1946 og igjen i 1956 av Falkland Islands Dependencies Survey og fekk dette namnet fordi han ligg 5 nautiske mil (9 km) frå stasjonen ved Hope Bay på ruta til Duse Bay.
Eikegrashoppe
Eikegrashoppe (Meconema thalassinum) er ei lita lysegrøn trampegrashoppe. Ho er den einaste reint trelevande grashoppearten i Noreg, og lever særleg på eik.
Kazuya Maekawa
Kazuya Maekawa er ein tidlegare japansk fotballspelar. Han spelte på det japanske landslaget på 1990-talet.
Eikegrashoppe
Eikegrashoppa lever av andre insekt. Hannane av arten har ei kroppslengd på 12–15 millimeter, hoene 11–15 millimeter.
Utbreiing
I Noreg finst eikegrashoppa i kyststroka langs Austlandet og Sørlandet, frå Hvaler og Sarpsborg i aust til Kristiansand i vest. I Oslo finst ho i fleire parkar i byen. Elles finst eikegrashoppa over det meste av Europa, bortsett frå heilt i sør og heilt i nord. Ho finst austover til Kaukasus. Ho er òg innført i Nord-Amerika.
PolyGram
PolyGram er eit tidlegare plateselskap som vart stifta i 1972 gjennom samanslåinga av Polydor og Phonogram, som på si side fusjonerte heilt i 1977. Selskapet vart absorbert i Universal Music Group gjennom eit sal i 1998.
PolyGram var eit eige merke, men hadde underselskap i Deutsche Grammophon, Philips, Polydor, Mercury Records og Vertigo Records. I 1987 vart PolyGram eit heileigd dotterselskap til Philips gjennom at sistnemnte kjøpte opp delen til Siemens AG. Ved ei restrukturering av aksjekapitalen i 1993 vart eigardelen til Phillips minska til 75 %. Selskapet kjøpte opp fleire andre plateselskap i den tida det var aktivt, og nokre av dei mest kjente av disse var Decca Records (1979), Island Records (1989) og Motown Records (1993). I 1994 vart for øvrig PolyGram det første plateselskapet i vesten som etablerte eit dotterselskap i Russland.
I 1998 vart PolyGram kjøpt opp av den canadiske spritprodusenten Seagram og har seinare blitt ein del av Universal Music Group.
Firehundreårsnatta
Firehundreårsnatta er ei nemning, skapt av Henrik Ibsen, som skildrar den 434 år lange unionen mellom Danmark og Noreg. I «dansketida», spesielt under einevelde, var det i fyrste rekke det som vart oppfatta som urettferdige skattar og den ofte arrogante haldninga til dei stort sett danske embetsmennene som skapte misnøye. Den norske nasjonalrørsla vart ikkje kveikt før på 1800-talet.
Nasjonalrørsla på 1800-talet
Det var fyrst i 1867, over eit halvt århundre etter at unionen var oppløyst, at Henrik Ibsen nytta – det ikkje så lite nedsettande – omgrepet «Firehundreaarig Natten» («firehundreårsnatta»), i diktet «Per Gynt». Men at dansketida vart sett på som ein mørk periode ser ein alt i 1814, då presten og forfattaren Nicolai Wergeland, under arbeidet med grunnlova, i eit innlegg utrykte seg med desse orda:
Konsekvensar for det norske skriftspråket
Etter som kongen heldt til i København var det det danske språket som vart nytta av prestar og andre embetsmenn. Prestane tala dansk i kyrkja og det var vel så ymse med kva kyrkjelyden skjøna av det som vart sagt frå preikestolen. Likeeins tala futane og medhjelparane deira dansk, eller fornorska dansk, på haust- og vårtinga. Men lensmennene var som oftast lokale bønder, som tala bygdemål. Med unnatak av i byane vart difor dei norske dialektane ikkje så mykje påverka av dansk.
Skriftspråket, derimot, var i heile dansketida og lagt utover 1800-talet dansk, og det gamle norske skriftspråket frå tida før Kalmarunionen kom heilt bort. Ikkje før Ivar Aasen freista å rekonstruera det norske skriftspråket, ved at han utvikla landsmålet, fekk Noreg att noko av det gamle skriftspråket sitt. Men på grunn av språkstriden mellom det nye landsmålet til Aasen og fornorska dansk – som utvikla seg til riksmål og bokmål – er det norske skriftspråket framleis strekt påverka av dansk. Det er vel i denne samanhengen «firehundreårsnatta» påverkar Noreg mest i dag. Men ho har òg ført til at nordmenn har lettare for å forstå nabospråka svensk og dansk enn svenskar og danskar har for å forstå norsk og spesielt kvarandre.
Bills Point
Bills Point er eit nes heilt sør på Delta Island i Melchior Islands i Antarktiske Arkipel. Namnet vart truleg gjeven av mannskap på Discovery Investigations som grovt kartla Delta Island i 1927. Det vart kartlagd av argentinske ekspedisjonar i 1942, 1943 og 1948.
Kvinnfolkarbeid
Om å gjera mannfolkarbeid
Å utføra mannfolkarbeid vart ikkje rekna som høveleg for kvinnfolk og på storgardar vart det ofte sett på som ei skam om husfrua måtte gjera kararbeid, men dette hong vel mykje saman med at sambygdingane då kunne sjå at dei ikkje hadde råd til å halda seg med nok drengar og onnefolk. På smågardar og husmannsplassar var det likevel ofte naudsynt at kvinnene utførte mannfolkarbeid og då kunne kvinnfolk som utførte mannfolkarbeid verta sett på som «dugande gardkjerringar». Konene til fiskarbønder utførte ofte alt gardsarbeidet når kallen var borte på fiske.
Seterdrift
Seterarbeid som mjølking og ysting var typisk kvinnfolkarbeid, som vart utført av innleidde budeier, eller av kvinner på garden som åtte setra. Det var ofte ungmøyer som dreiv som budeier og gutane la ofte vegen om setrene om laurdagskveldane. Om budeia sette pris på vitjinga kunne det vanka både fløyte og rømme.
Storfolk
Konene og døtrene til storfolk, som prestar og amtmenn, trong ikkje å arbeida og gjekk ofte «på stas». For å få tida til å gå kunne dei trøya seg med brodering, vitja kvarandre og vera med i kvinneforeningar. Dei hadde likevel plikter, som å gå i gjestebod og å underhalda gjestar, men dette vart ikkje rekna som arbeid.
Harish
Harish (hebraisk skrift ) er ein by (lokal kommune) i Haifa distrikt i Israel. Mot slutten av 2006 hadde byen 3 900 innbyggjarar. Kommunen dekkjer 9736 mål.
Kennett Ridge
Kennett Ridge er ein klipperik rygg i Antarktis som er 6 nautiske mil (11 km) lang og heller austover frå Midnight Plateau i Darwin Mountains. Han vart kartlagd av Victoria University of Wellington Antarctic Expedition (VUWAE) (1962–63) og kalla opp etter J.P. Kennett, ein geolog på ekspedisjonen.
Gervaize Rocks
Gervaize Rocks er ei gruppe skjer kring 5,5 km nord-nordaust for Cape Ducorps på Trinityhalvøya i Antarktis. Dei vart kartlagte frå landmålingar av Falkland Islands Dependencies Survey (1960–61) og vart namngjevbe av UK Antarctic Place-Names Committee etter Charles Gervaize, ein fransk marineoffiser på «Astrolabe» under reisa hennar til Antarktis (1837–40).
Kadrieh
Kadrieh er ein landsby i Zgharta distrikt i Nord guvernement i Libanon.
Georges Schneider
Georges Schneider var ein sveitsisk skirennar frå La Chaux-de-Fonds. Han vart verdsmeister i slalåm under VM 1950 i Aspen i Colorado i USA.
Seks gongar, 1951, 1952, 1954, 1956, 1957, 1958, vart Schneider sveitsisk meister i slalåm. I 1954 vann han også dei sveitsiske meisterskapane i storslalåm og i den alpine kombinasjonen.
Schneider la opp som aktiv alpinist i 1960, og var deretter trenar for det sveitsiske alpinlandslaget.
Han omkom i 1963 i ei jaktulykke i Oberrickenbach (Wolfenschiessen, Nidwalden).
International Music Score Library Project
International Music Score Library Project (IMSLP), også kjent som Petrucci Music Library etter forleggjaren Ottaviano Petrucci, er eit prosjekt som har som formål å driva eit notearkiv på internett for verk med utgått opphavsrett, basert på wiki-prinsippet. Sidan oppstarten 16. februar 2006 har bidragsytarar lasta opp over 630,000 partitur og 73,000 innspelingar av over 105,000 verk av over 24,000 komponistar. Nettstaden er basert på MediaWiki-programvaren. Arkivering av lydopptak blei ein del av prosjektet 6. juni 2010.
Salman Khan
Abdul Rashid Salim Salman Khan, best kjend som Salman Khan, er ein indisk skodespelar, produsent og programleia. Han har opptredd i over 80 Bollywood-filmar.
Karriere
Khan starta filmkarrieren sin med ei birolle i Biwi Ho To Aisi (1988). I 1989 fekk han gjennombrotet sitt gjennom hovudrolla i Maine Pyaar Kiya, som vart ein stor suksess både i India og verda over. For filmen blei han nominert til ein Filmfare-pris som beste mannlege skodespelar og beste mannlege nykomar.
Khan har ikkje berre verka som skodespelar, men òg som programleiar. Han har leia program som Dus Ka Dum (ein indisk versjon av Power of 10) og Bigg Boss (ein indisk versjon av Big Brother).
Salman Khan har òg sunge ein del songar i ulike Bollywood-filmar, som Hello Brother (1999), Chal Meir Bhai (2000), Hello (2008).
Nokre songar han har sunge er:
Yoshiyuki Hasegawa
Yoshiyuki Hasegawa er ein tidlegare japansk fotballspelar.
Peder Lobben
Peder Lobben var ein norsk mekanikar og sjølvlært ingeniør. Han er best kjend for Lobbens tekniske korrespondance skole som vart skipa i 1916.
Valkrinsen Rheintal
Valkrinsen Rheintal er ei eining på mellomnivå i kantonen St. Gallen i Sveits. Valkrinsen vart danna då den nye kantonsskipnaden av 10. juni 2001 trådde i kraft frå 2003. I valkrinsen på 138 km2 budde 67 509 menneske i 2010.
Valkrinsen Rheintal omfattar 13 kommunar. Altstätten er den einaste kommunen med over 10 000 innbyggjarar. Dei andre kommunane er Au, Balgach, Berneck, Diepoldsau, Eichberg, Marbach, Oberriet, Rebstein, Rheineck, Rüthi, St. Margrethen og Widnau.
Karahbache
Karahbache er ein landsby i Zgharta distrikt i Nord guvernement i Libanon.
Vladimir V. Petrov
Vladimir Vladimirovisj Petrov var ein russisk  ishockeyspelar frå Krasnogorsk. I tida 1969-81 vann han ni VM-gull og to OL-gull med Sovjetunionen sitt landslag i ishockey.
Petrov var senterløpar i Sovjetunionen si berømte fyrsterekke saman med Boris Mikhajlov på høgrevengen og Valerij Kharlamov på venstrevengen. Petrov vart verdsmeister fyrste gongen i 1969 og siste gongen i 1981. I 1972 så vel som i 1976 vart han olympisk meister.
Petrov spelte på Krylja Sovetov i Moskva frå 1965 til -67. Perioden 1967-81 var han aktiv i CSKA Moskva, det sovjetiske topplaget som desse 14 sesongane henta heim ni sovjetmeisterskap. Han avslutta med spel for SKA Leningrad frå 1981 til -83. Over 18 sesongar spelte han til saman 595 klubbkampar, i desse kampane skåra han 370 mål og sanka 713 målpoeng.
Lej da Vadret
Lej da Vadret er ein innsjø nedanfor Rosegbreen i Graubünden i Sveits.
Adjunkt
Adjunkt er ein lærar eller førskulelærar i det norske skulesystemet som har teke eksamen av ein lågare grad frå universitet eller høgskule med praktisk-pedagogisk påbygging. Ein kan òg oppnåa adjunktstatus med treårig lærar- eller førskolelærarutdanning og minst eitt års godkjend tilleggsutdanning frå høgskule eller universitet, eller anna likeverdig utdanning med pedagogisk påbygging. Etter at ålmenlærarutdanninga vart 4-årig er alle ålmenlærarar adjunktar.
Uebeschisee
Uebeschisee er ein liten innsjø ved Uebeschi, i øvre Gürbetal, nær Thun i Sveits. Han ligg i nærleiken av kommunane av Höfen, Amsoldingen og Uebeschi. Innsjøen har eit overflateareal på 14,2 hektar og er 15 meter på det djupaste. Rotmoos-Bach renn frå innsjøen og ut i den større Amsoldingersee.
Kjell Rune Sellin
Kjell Rune Sellin er ein norsk fotballspelar. Han spelar for Strømmen IF (2020). I 2012-sesongen spela han i angrep for Aalesund i Eliteserien.
Junction Spur
Junction Spur er ein klipperik utstikkar som markerer austenden av Darwin Mountains og ved samløpet mellom Hathertonbreen og Darwinbreen. Han vart kartlagt og namngjeven av gruppa som vitja Darwinbreen under Commonwealth Trans-Antarctic Expedition (1956–58).
Iaal
Iaal (arabisk ايعال), òg skrive Ī’āl eller I’aal, er ein gammal landsby i Libanon kring 12 km søraust for Tripoli, 85 km frå Beirut og 5 km frå Zgharta. Han ligg i Zgharta distrikt i Nord guvernement ved foten av Libanonfjella og har ein veg som går opp i jella, parallelt til Wadi Iaal. Det ligg ei borg på ein åstopp i sentrum av landsbyen. Iaal festning vart bygd i 1816 av Mustafa Agha Barbar (guvernør i Tripoli under osmanarane frå 1798) fordi området vart rekna som strategisk med tanke på utsikta, som strekkjer seg heilt til kysten av Middelhavet. Andre bygg i Iaal er mellom anna moskéen langs vegen opp i fjella, kalla Masjid al-Taqwa (arabisk for «Fromheitsmoskeen»), bygd i 1994. Det ligg ein moské til innafor festninga.
Historie
Iaal var busett før Barbar bygde festninga, noko ei osmansk folketeljing frå 1555 syner. Denne synte at det var 34 menn i landsbyen på denne tida (kvinner vart ikkje talde).
Jordbruk
Området kring Iaal får vatn frå Iaal-dammen og elva som flyt ut frå Wadi Iaal. Dette gjer området frodig og byen er kjend for dei mange oliventrehagane.
Klima
Klimaet i Iaal er middelhavsklima med ein god del regn og milde vintrar, og varme, tørre somrar. Årsmiddelnedbøren er 810 mm.
Anja Hammerseng-Edin
Anja Marie Hammerseng-Edin er ein norsk tidlegare handballspelar frå Porsgrunn som vann EM-sølv 2012 og VM-bronse 2009 med Noregs landslag. Ho var rykkromspelar, ofte i rolla som spelstyrar.
Klubbspel
Edin spelte fram til 2001 på Herøya, eit lag ho hjelpte til opprykk til nivå 2 i seriesystemet. Sjølv melde ho overgang til Gjerpen IF i eliteserien. Allereie sommaren 2002 skifte ho over til Sola HK, ein klubb ho var aktiv i fram til 2004. Perioden 2004-08 var ho atter Gjerpen-spelar. Den neste fireårsperioden spelte ho på Storhamar IL. Til sist tente ho Larvik Håndballklubb, det dominerande kvinnelaget i norsk handball i fem år. Gjennom dei fem sesongane frå 2012 til 17 var ho med om å vinne samtlege cup- og seriemeisterskap.
Landslagsspel
Edin deltok i to landskampar våren 2006. Etter eit opphald på over tre år, spelte ho 57 landskampar i åra 2009-13. I denne perioden var ho i med troppa som vann bronsefinalen under VM 2009 i Kina. Tre år seinare var ein viktig spelar i det norske mannskapet som tok seg til finalen i europameisterskapen 2012, ho skåra fire mål i finalen mot Montenegro, ein kamp som enda med tap 31–34. I sin siste internasjonale meisterskap, VM 2013, bidrog ho heller lite og fekk ikkje fleire landskampar. På 59 kampar med flagget på brystet skåra ho 143 mål.
Familie
Anja Hammerseng-Edin gifta seg med Gro Hammerseng-Edin i 2013.
Kentaro Sawada
Kentaro Sawada er ein tidlegare japansk fotballspelar.
Armutluhalvøya
Armutluhalvøya (tyrkisk Armutlu Yarımadası) er ei halvøy som strekkjer seg vestover i Marmarahavet i Anatolia i Tyrkia. Provinsen Yalova, og delar av Kocaeli og Bursa dekkjer halvøya.
Armutluhalvøya ligg mellom Izmitbukta i nord og Gemlikbukta i sør. Det vestlegaste punktet på halvøya er neset Bozburun. Frå Bozburun til den nordlegaste bukta er avstanden i luftlinja kring 100 km. Avstanden mellom Bozburun og botten av den sørlege bukta er berre kring 30 km. Søraust på halvøya ligg İzniksjøen.
Halvøya er i røynda ein del av Samanlıfjella, ei fjellkjede som ligg mellom Bolufjella og Bozburun. Det høgaste punktet på halvøya er fjellet Taz med ei høgd på 921 meter over havet. Fjella er skogkledde.
Bonaparte Point
Bonaparte Point eller Roland Bonaparte Point er eit smalt nes ved sørsida av Arthur Harbour på sørvestkysten av Île Anvers i Antarktiske Arkipel. Det vart kartlagt av Den franske antarktisekspedisjonen (1903-1905) og vart namngjeve av Jean-Baptiste Charcot etter prins Roland-Napoléon Bonaparte, den dåverande presidenten i Société de Géographie.
Høyrslehemming
Høyrslehemming er det å ha nedsett høyrsle i høve til dei som høyrer normalt. Nedsettinga av høyrsla kan gå frå ganske lette, kanskje forbigåande nedsettingar til det å vera heilt døv. Høyrslehemming finst særs hyppig og i alle aldrar, men aukar med åra. Ein skil mellom to hovudtypar hemming, mekanisk eller leiingstype der årsaka sit i den mekaniske delen av øyret (øyregangen eller mellomøyret), og persepsjonstype eller nevrogen type der årsaka sit i nervedelen av høyreorganet (det indre øyret, høyrenerva eller høyrebanane i hjernen).
Årsaker
Høyrslehemming kan vera medfødt på grunn av arv, skadar i fosterlivet (til dømes frå raude hundar) eller skadar ved fødselen, eller ein kan ha fått hemminga gjennom sjukdom i øyregang, mellomøyre eller det indre øyret, høyrslenerva med høyrebanane i hjernen. Ho kan òg skuldast aukande alder eller skader, til dømes støypåverknad eller hovudskader. Støyskade av høyrsla kan førekoma i industri og landbruk, ved skyting (militære, jakt), ved å høyra for høg musikk og liknande.